ข้อบัญญัติองค์การบริหารส่วนตำบลโซ่ข้อบัญญัติองค์การบริหารส่วนตำบลโซ่เรื่องการบริหารกิจการประปาองค์การบริหารส่วนตำบลโซ่และการบำรุงรักษาระบบประปาหมู่บ้านพ.ศ. ๒๕๕๗[๑] โดยที่เป็นการสมควรตราข้อบัญญัติองค์การบริหารส่วนตำบลว่าด้วยเรื่องการบริหารกิจการประปาเพื่อบังคับใช้ในเขตองค์การบริหารส่วนตำบลโซ่อาศัยอำนาจตามความในมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ.๒๕๔๖ และความในข้อ ๑๖ (๔) และข้อ ๑๙ แห่งระเบียบกระทรวงมหาดไทยว่าด้วยการบริหารกิจการและการบำรุงรักษาระบบประปาหมู่บ้านพ.ศ. ๒๕๔๘ องค์การบริหารส่วนตำบลโซ่โดยความเห็นชอบของสภาองค์การบริหารส่วนตำบลโซ่และนายอำเภอโซ่พิสัยจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลโซ่ เรื่อง การบริหารกิจการประปาองค์การบริหารส่วนตำบลโซ่และการบำรุงรักษาระบบประปาหมู่บ้านพ.ศ. ๒๕๕๗ข้อ ๒ ข้อบัญญัตินี้ใช้บังคับในเขตองค์การบริหารส่วนตำบลโซ่นับถัดจากวันที่ได้ประกาศไว้โดยเปิดเผย ณสำนักงานองค์การบริหารส่วนตำบลโซ่แล้วเจ็ดวันข้อ ๓ บรรดาระเบียบข้อบังคับ ข้อบัญญัติ หลักเกณฑ์ หรือคำสั่งอื่นใดที่ขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ให้นายกองค์การบริหารส่วนตำบลโซ่รักษาการตามข้อบัญญัตินี้และให้มีอำนาจออกข้อบังคับ ระเบียบ คำสั่งประกาศ เพื่อปฏิบัติให้เป็นไปตามข้อบัญญัตินี้ พร้อมทั้งให้มีอำนาจแต่งตั้งพนักงานส่วนตำบลหรือพนักงานจ้างคนใดคนหนึ่งหรือหลายคนเป็นเจ้าหน้าที่การประปาได้หมวด ๑บททั่วไป ข้อ ๕ ในข้อบัญญัตินี้การประปาองค์การบริหารส่วนตำบลโซ่ หมายความว่าระบบประปาซึ่งเป็นทรัพย์สินขององค์การบริหารส่วนตำบลโซ่ที่องค์การบริหารส่วนตำบลโซ่ได้จัดให้มีขึ้นเพื่อให้บริการประชาชนในพื้นที่และรวมถึงกิจการประปาหมู่บ้านซึ่งองค์การบริหารส่วนตำบลโซ่ได้ดำเนินการบริหารกิจการจนกว่าหมู่บ้านจะมีความพร้อมในการนำกิจการประปาหมู่บ้านไปดำเนินการบริหารกิจการเองแต่ไม่หมายความรวมถึงระบบประปาที่อยู่ในความรับผิดชอบของการประปาส่วนภูมิภาคการประปานครหลวงระบบประปาหมู่บ้าน หมายความว่าระบบประปาซึ่งเป็นทรัพย์สินขององค์การบริหารส่วนตำบลโซ่แต่ไม่หมายความรวมถึงระบบประปาที่อยู่ในความรับผิดชอบของการประปาส่วนภูมิภาคการประปานครหลวงหรือกิจการประปาระบบหลักที่องค์การบริหารส่วนตำบลโซ่จัดตั้งขึ้นเพื่อให้บริการประชาชนและอยู่ภายใต้การบริหารจัดการขององค์การบริหารส่วนตำบลโซ่แหล่งน้ำดิบ หมายความว่าแหล่งน้ำใต้ดินหรือแหล่งน้ำผิวดินที่ใช้สำหรับผลิตประปาหมู่บ้านคณะกรรมการ หมายความว่าคณะกรรมการบริหารกิจการและบำรุงรักษาระบบประปาหมู่บ้านที่ได้รับการเลือกตั้งจากสมาชิกผู้ใช้น้ำประปาให้ทำหน้าที่บริหารกิจการและบำรุงรักษาระบบประปาหมู่บ้านประธานกรรมการ หมายความว่า ประธานกรรมการบริหารกิจการและบำรุงรักษาระบบประปาหมู่บ้านสมาชิกผู้ใช้น้ำ หมายความว่าผู้ที่ยื่นความประสงค์จะใช้น้ำประปาหมู่บ้านผู้ใช้น้ำประปา หมายความว่าบุคคลที่ได้ทำสัญญาการใช้น้ำประปาไว้กับองค์การบริหารส่วนตำบลโซ่พนักงานจดมาตรวัดน้ำ หมายความว่าเจ้าหน้าที่ผู้มีหน้าที่รับผิดชอบหรือผู้ที่ได้รับมอบหมายจากองค์การบริหารส่วนตำบลให้มีหน้าที่จดมาตรวัดน้ำและเรียกเก็บเงินค่าน้ำประปาพนักงานผลิตน้ำประปา หมายความว่าเจ้าหน้าที่ผู้มีหน้าที่รับผิดชอบหรือได้รับมอบหมายเกี่ยวกับการผลิตน้ำประปาจัดหาน้ำสะอาดบริการประชาชนผู้ใช้น้ำประปาและตรวจสอบซ่อมแซมบำรุงรักษาระบบน้ำประปาขององค์การบริหารส่วนตำบลโซ่มาตรวัดน้ำ หมายความว่าเครื่องมือหรืออุปกรณ์ที่การประปาองค์การบริหารส่วนตำบลโซ่ได้ติดตั้งให้กับผู้ใช้น้ำเพื่อวัดปริมาณน้ำเครื่องกั้นน้ำ หมายความว่าประตูน้ำที่ติดตั้งหน้ามาตรวัดน้ำซึ่งมีไว้สำหรับปิดและเปิดน้ำท่อภายใน หมายความว่าท่อที่ต่อจากมาตรวัดน้ำเข้าสู่ภายในบริเวณสถานที่ใช้น้ำหรืออาคารของผู้ใช้น้ำท่อภายนอก หมายความว่าท่อที่ต่อจากท่อจ่ายน้ำของการประปาไปเชื่อมกับมาตรวัดน้ำอุปกรณ์การประปา หมายความว่าเครื่องกั้นน้ำ มาตรวัดน้ำ ท่อประปา ตลอดจนอุปกรณ์อื่นที่เกี่ยวข้องค่าเช่ามาตรวัดน้ำ หมายความว่าเงินที่การประปาองค์การบริหารส่วนตำบลโซ่เรียกเก็บเป็นรายเดือนเพื่อเป็นค่ามาตรวัดน้ำและเพื่อนำไปใช้ในการบำรุงรักษา ซ่อมหรือเปลี่ยนมาตรวัดน้ำรวมถึงอุปกรณ์และท่อจ่ายน้ำให้อยู่ในสภาพที่ใช้งานได้ดีค่าน้ำประปา หมายความว่าการกำหนดอัตราค่าน้ำขั้นต่ำของผู้ใช้น้ำคิดบนพื้นฐานของความจำเป็นที่ผู้ใช้น้ำต้องการใช้น้ำประปาในแต่ละเดือนตามอัตราที่กำหนดในบัญชีแนบท้ายซึ่งอัตราค่าน้ำขั้นต่ำอาจปรับปรุงเปลี่ยนแปลงได้ตามความเหมาะสมหมวด ๒การประปาองค์การบริหารส่วนตำบลโซ่ ส่วนที่ ๑การขอใช้น้ำประปา ข้อ ๖ ผู้ที่ประสงค์จะใช้น้ำจากการประปาองค์การบริหารส่วนตำบลโซ่จะต้องยื่นความประสงค์ขอใช้น้ำเป็นลายลักษณ์อักษรต่อการประปาองค์การบริหารส่วนตำบลโซ่ตามแบบที่องค์การบริหารส่วนตำบลโซ่กำหนดพร้อมกับชำระค่าธรรมเนียมและค่าใช้จ่ายตามอัตราที่กำหนดในบัญชีแนบท้ายเมื่อได้ทำสัญญาการใช้น้ำประปากับองค์การบริหารส่วนตำบลโซ่แล้วในกรณีมีความจำเป็นต้องวางท่อประปาผ่านที่ดินของผู้อื่นผู้ขอใช้น้ำต้องได้รับความยินยอมจากเจ้าของที่ดินนั้นเป็นลายลักษณ์อักษรเพื่อแสดงต่อการประปาองค์การบริหารส่วนตำบลโซ่ในวันยื่นคำขอข้อ ๗ การต่อท่อภายนอกรวมทั้งการติดตั้งมาตรวัดน้ำ และเครื่องกั้นน้ำตลอดจนอุปกรณ์อื่น ๆ ให้เป็นอำนาจหน้าที่ของการประปาองค์การบริหารส่วนตำบลโซ่โดยเฉพาะผู้หนึ่งผู้ใดจะกระทำโดยพลการมิได้ สำหรับการต่อท่อภายในผู้ขอใช้น้ำจะต้องเป็นผู้ดำเนินการเองทั้งสองกรณีให้ผู้ขอใช้น้ำเป็นผู้รับผิดชอบค่าใช้จ่ายในการดำเนินการติดตั้งและค่าอุปกรณ์การประปาทั้งหมดยกเว้นมาตรวัดน้ำบรรดาท่ออุปกรณ์ภายนอกมาตรวัดน้ำอุปกรณ์เครื่องกั้นน้ำรวมทั้งมาตรวัดน้ำเมื่อได้ติดตั้งแล้วให้ตกเป็นทรัพย์สินของการประปาองค์การบริหารส่วนตำบลโซ่เว้นแต่ท่ออุปกรณ์ภายในมาตรวัดน้ำถือเป็นทรัพย์สินของผู้ใช้น้ำข้อ ๘ มาตรวัดน้ำจะต้องติดตั้งไว้ในที่เปิดเผยสามารถตรวจสอบได้เพื่อความสะดวกในการตรวจสอบปริมาณการใช้น้ำ หรือทำการเปลี่ยนแปลงแก้ไขและซ่อมแซมบำรุงรักษาได้ตลอดเวลาส่วนที่ ๒หน้าที่ผู้ใช้น้ำ ข้อ ๙ ผู้ใช้น้ำจะต้องดูแลรักษามาตรวัดน้ำเครื่องกั้นน้ำ และท่อภายนอกให้อยู่ในสภาพเรียบร้อยถ้าเกิดการชำรุดเสียหายโดยการกระทำอย่างหนึ่งอย่างใดของผู้ใช้น้ำหรือบริวารหรือกรณีมาตรวัดน้ำสูญหายผู้ใช้น้ำจะต้องซ่อมแซมหรือชดใช้ค่าเสียหายหรือเป็นผู้รับผิดชอบในการเปลี่ยนมาตรวัดน้ำใหม่ให้แก่การประปาองค์การบริหารส่วนตำบลโซ่ข้อ ๑๐ ถ้าท่อภายในเกิดการชำรุดเสียหายผู้ใช้น้ำจะต้องซ่อมแซมโดยทุนทรัพย์ของตัวเองถ้าปรากฏว่าท่อภายนอกในเขตสถานที่ของผู้ใช้น้ำเกิดชำรุดรั่วไหลขึ้นผู้ใช้น้ำต้องแจ้งให้องค์การบริหารส่วนตำบลโซ่ทราบโดยเร็วเพื่อดำเนินการซ่อมแซมให้เรียบร้อยหากผู้ใช้น้ำเพิกเฉย ผู้ใช้น้ำจะต้องรับผิดชอบชดใช้ค่าเสียหายสำหรับน้ำที่รั่วไหลไปนั้นตามที่องค์การบริหารส่วนตำบลโซ่พึงประเมินข้อ ๑๑ ในกรณีที่มีเหตุอันควรสงสัยว่ามาตรวัดน้ำคลาดเคลื่อนให้ผู้ใช้น้ำแจ้งเป็นหนังสือต่อการประปาองค์การบริหารส่วนตำบลโซ่เพื่อทำการตรวจสอบมาตรวัดน้ำเมื่อมีการตรวจสอบแล้วปรากฏว่ามาตรวัดน้ำมีการคลาดเคลื่อนจริงการประปาองค์การบริหารส่วนตำบลโซ่จะคิดจำนวนน้ำที่ได้ใช้หรือสูญเสียไปโดยใช้อัตราเฉลี่ยเท่ากับจำนวนน้ำที่ได้ใช้ในสามเดือนที่ผ่านมาเมื่อมีเหตุสงสัยตามวรรคหนึ่งให้ถือเป็นหน้าที่ของผู้ใช้น้ำในการแจ้งให้การประปาองค์การบริหารส่วนตำบลโซ่ทราบภายในสามวันทำการหากผู้ใช้น้ำเพิกเฉยให้ถือว่ามีเจตนาทุจริตและมีโทษเช่นเดียวกับความผิดข้อ ๒๔ข้อ ๑๒ ผู้ใช้น้ำจะใช้เครื่องสูบน้ำหรือเครื่องมืออื่นใดสูบน้ำโดยตรงจากท่อน้ำของการประปาองค์การบริหารส่วนตำบลโซ่หรือจากท่อภายในมิได้ถ้าใช้น้ำจากแหล่งอื่น เช่น น้ำฝน น้ำบ่อบาดาล ฯลฯ ผู้ใช้น้ำจะต้องต่อท่อแยกไว้ต่างหากจากท่อจ่ายน้ำของการประปาองค์การบริหารส่วนตำบลโซ่และท่อภายในในกรณีผู้ใช้น้ำกระทำการฝ่าฝืนตามวรรคหนึ่งการประปาองค์การบริหารส่วนตำบลโซ่มีสิทธิงดจ่ายน้ำแก่ผู้ใช้น้ำและเรียกให้ผู้ใช้น้ำชดใช้ค่าเสียหายอันเกิดแต่การนั้นตามที่การประปาองค์การบริหารส่วนตำบลโซ่กำหนดข้อ ๑๓ ผู้ใช้น้ำจะทำการปลูกสร้าง ต่อเติมโรงเรือนสิ่งปลูกสร้างอื่นใด ปลูกต้นไม้หรือกระทำการใด ๆอันเกิดอันตรายหรือเป็นอุปสรรคต่อระบบการส่งน้ำประปา การบำรุงรักษามาตรวัดน้ำตลอดจนท่อและอุปกรณ์การประปามิได้เว้นแต่จะได้ตกลงเป็นลายลักษณ์อักษรกับการประปาองค์การบริหารส่วนตำบลโซ่ข้อ ๑๔ ผู้ใช้น้ำรายใดยินยอมให้ผู้อื่นเอาน้ำประปาไปใช้โดยการซื้อขายการให้ หรือวิธีการอื่นใดในลักษณะเดียวกันไม่ว่าจะเป็นไปเพื่อค้ากำไรหรือไม่จะกระทำมิได้ เว้นแต่จะได้รับอนุญาตเป็นลายลักษณ์อักษรจากการประปาองค์การบริหารส่วนตำบลโซ่ข้อ ๑๕ ให้ผู้ใช้น้ำชำระเงินค่าน้ำประปาและค่าเช่ามาตรวัดน้ำเป็นรายเดือนตามอัตราที่ระบุในบัญชีหมายเลข๑ ซึ่งค่าน้ำประปาการประปาองค์การบริหารส่วนตำบลโซ่จะคำนวณจากปริมาณการใช้น้ำของผู้ใช้น้ำที่อ่านได้จากมาตรวัดน้ำคูณด้วยอัตราค่าน้ำประปา ทั้งนี้ค่าน้ำที่ชำระต้องไม่น้อยกว่าค่าเช่ามาตรวัดน้ำที่กำหนดไว้ในบัญชีแนบท้ายให้การประปาองค์การบริหารส่วนตำบลโซ่ออกใบเสร็จรับเงินค่าน้ำประปาและค่าเช่ามาตรวัดน้ำตามวรรคหนึ่งให้แก่ผู้ใช้น้ำไว้เป็นหลักฐานทุกครั้งข้อ ๑๖ ผู้ใช้น้ำอาจชำระเงินค่าน้ำประปาทันทีที่พนักงานจดมาตรวัดน้ำนำใบเสร็จรับเงินหรือใบแจ้งหนี้ไปขอเรียกเก็บหรืออาจขอใบแจ้งหนี้เพื่อชำระเงินด้วยตนเอง ณ ที่ทำการประปาองค์การบริหารส่วนตำบลโซ่ภายในเจ็ดวันนับถัดจากวันที่ได้รับใบแจ้งหนี้ข้อ ๑๗ บุคคลใดแสดงเจตนายกที่ดินให้แก่การประปาองค์การบริหารส่วนตำบลโซ่โดยปราศจากค่าตอบแทนเพื่อใช้เป็นสถานที่ก่อสร้างและเป็นที่ตั้งระบบประปาเพื่อส่งจ่ายน้ำให้แก่บรรดาผู้ใช้น้ำถือว่าบุคคลนั้นเป็นผู้มีคุณูปการต่อการประปาองค์การบริหารส่วนตำบลโซ่ให้บุคคลนั้นหรือทายาทผู้รับมรดกได้รับยกเว้น ค่าน้ำประปาในอัตราไม่เกิน ๓๐ลูกบาศก์เมตรต่อเดือน ตลอดจนค่าธรรมเนียมทุกประเภทในการขอใช้น้ำประปาครั้งแรก ทั้งนี้ไม่รวมถึงบุคคลภายนอกผู้รับโอนสิทธิในการใช้น้ำประปาจากบุคคลดังกล่าวข้อ ๑๘ เมื่อผู้ใช้น้ำต้องการยกเลิกการใช้น้ำโอนหรือย้ายที่อยู่ให้แจ้งความประสงค์เป็นหนังสือต่อการประปาองค์การบริหารส่วนตำบลโซ่ตามแบบที่องค์การบริหารส่วนตำบลโซ่กำหนดและจะต้องชำระหนี้ที่ค้างอยู่ (ถ้ามี) ให้เสร็จสิ้นมิฉะนั้นจะถือว่ายังเป็นผู้ใช้น้ำอยู่และจะต้องรับผิดชอบจ่ายค่าน้ำประปาตามอัตราที่กำหนดข้อ ๑๙ ผู้ใช้น้ำต้องให้ความยินยอมและอำนวยความสะดวกแก่เจ้าหน้าที่การประปาซึ่งมีหน้าที่เข้าไปในที่ดินอาคารหรือสถานที่อันเป็นที่อยู่อาศัยของผู้ใช้น้ำเพื่อจดตัวเลขการใช้น้ำ(จดมาตรวัดน้ำ) ในแต่ละเดือน ตลอดจนการตรวจสอบ แก้ไขซ่อมแซมมาตรวัดน้ำหรือท่ออุปกรณ์ในการส่งน้ำระหว่างเวลาพระอาทิตย์ขึ้นถึงพระอาทิตย์ตก ทั้งนี้การดำเนินการดังกล่าวของเจ้าหน้าที่ให้แสดงบัตรประจำตัวพนักงานทุกครั้งส่วนที่ ๓ความรับผิดของผู้ใช้น้ำ ข้อ ๒๐ การประปาองค์การบริหารส่วนตำบลโซ่ถือเป็นทรัพย์สินขององค์การบริหารส่วนตำบลโซ่ผู้ใดกระทำโดยเจตนาหรือโดยประมาททำให้เกิดความเสียหายแก่ทรัพย์สินของกิจการประปาไม่ว่าโดยทางตรงหรือทางอ้อมผู้นั้นต้องชดใช้ค่าเสียหายให้แก่การประปาองค์การบริหารส่วนตำบลโซ่ตามความเสียหายนั้นทั้งนี้ ไม่ตัดสิทธิการประปาองค์การบริหารส่วนตำบลโซ่ในการดำเนินคดีทั้งทางแพ่งและทางอาญาข้อ ๒๑ ผู้ใดโดยทุจริตเอาน้ำประปาไปใช้หรือเปลี่ยนแปลงแก้ไขตัวเลขในมาตรวัดน้ำหรือกระทำการใด ๆเพื่อเอาน้ำประปาไปใช้โดยไม่มีอำนาจ ให้การประปาองค์การบริหารส่วนตำบลโซ่งดจ่ายน้ำ(ตัดมาตรวัดน้ำ) ทันที โดยไม่ต้องบอกกล่าวล่วงหน้าและเป็นดุลยพินิจของนายกองค์การบริหารส่วนตำบลโซ่ในการพิจารณาดำเนินคดีแก่ผู้นั้นในกรณีตามวรรคหนึ่งให้ผู้กระทำผิดชดใช้ค่าน้ำประปาที่ได้ใช้ไปแล้วตามหลักเกณฑ์และวิธีการที่การประปาองค์การบริหารส่วนตำบลโซ่กำหนดและมิให้อนุญาตจ่ายน้ำประปาแก่ผู้นั้นจนกว่าจะได้ชดใช้ค่าเสียหายเต็มจำนวนในกรณีที่ผู้ใช้น้ำตามวรรคหนึ่งได้รับอนุญาตให้ใช้น้ำใหม่ผู้ใช้น้ำต้องดำเนินการขอใช้น้ำและชำระค่าธรรมเนียมเสมือนเป็นผู้ใช้น้ำรายใหม่ข้อ ๒๒ ในกรณีที่ผู้ใช้น้ำค้างชำระค่าน้ำประปาเป็นเวลาสองเดือนติดต่อกันให้การประปาองค์การบริหารส่วนตำบลโซ่แจ้งเตือนเป็นหนังสือให้ผู้ใช้น้ำทราบเพื่อดำเนินการชำระค่าน้ำที่ค้างอยู่ให้แล้วเสร็จภายในเจ็ดวันนับถัดจากวันที่ได้รับหนังสือแจ้งกรณีตามวรรคหนึ่งเมื่อมีเหตุผลอันสมควรนายกองค์การบริหารส่วนตำบลโซ่อาจขยายเวลาการชำระค่าน้ำได้ไม่เกินสามสิบวันและอาจแบ่งการชำระออกเป็นงวดๆ ก็ได้ ทั้งนี้ให้มีบันทึกข้อตกลงเป็นลายลักษณ์อักษรถ้าผู้ใช้น้ำตามวรรคหนึ่งได้รับแจ้งแล้วเพิกเฉยหรือผิดสัญญาข้อตกลงตามวรรคสองให้การประปาองค์การบริหารส่วนตำบลโซ่มีอำนาจบอกเลิกสัญญาและงดจ่ายน้ำ(ตัดมาตรวัดน้ำ) ทันที และเป็นดุลยพินิจของนายกองค์การบริหารส่วนตำบลโซ่ในการพิจารณาดำเนินคดีแก่ผู้นั้นข้อ ๒๓ ผู้ใดละเมิดการใช้น้ำหรือกระทำการใด ๆให้การประปาองค์การบริหารส่วนตำบลโซ่ได้รับความเสียหายหรือไม่ยอมชำระเบี้ยปรับหรือค่าเสียหายตามที่การประปาองค์การบริหารส่วนตำบลโซ่เรียกเก็บเมื่อถูกงดจ่ายน้ำประปาแล้ว(ตัดมาตรวัดน้ำ) แต่การประปาองค์การบริหารส่วนตำบลโซ่ยังไม่ได้บอกเลิกสัญญาหากผู้นั้นนำเงินมาชำระหนี้ที่ค้างทั้งหมดภายในสามสิบวันนับแต่วันที่งดจ่ายน้ำให้การประปาองค์การบริหารส่วนตำบลโซ่ทำการติดตั้งมาตรวัดน้ำให้ใช้ตามเดิม ทั้งนี้ต้องชำระค่าธรรมเนียมตามอัตราที่การประปาองค์การบริหารส่วนตำบลโซ่กำหนดในบัญชีแนบท้ายในกรณีที่พ้นกำหนดเวลาตามวรรคหนึ่งเมื่อได้ชำระหนี้ที่ค้างทั้งหมดแล้วให้ยื่นคำขอใช้น้ำและชำระค่าใช้จ่ายในการติดตั้งประปาเสมือนเป็นผู้ใช้น้ำรายใหม่ข้อ ๒๔ ผู้ใดกระทำการฝ่าฝืนข้อบัญญัตินี้ในข้อ๑๒ ข้อ ๑๓ ข้อ ๑๔ และข้อ ๒๑ มีโทษปรับไม่เกินหนึ่งพันบาทหมวด ๓ระบบประปาหมู่บ้าน ส่วนที่ ๑คณะกรรมการบริหารกิจการและบำรุงรักษาระบบประปาหมู่บ้าน ข้อ ๒๕ ให้มีคณะกรรมการบริหารกิจการและบำรุงรักษาระบบประปาหมู่บ้านโดยเลือกตั้งจากสมาชิกผู้ใช้น้ำประปาของระบบประปาหมู่บ้านแห่งนั้น ๆ โดยมีจำนวนกรรมการตามที่สมาชิกผู้ใช้น้ำส่วนใหญ่กำหนด ทั้งนี้ ต้องไม่น้อยกว่าเจ็ดคนให้องค์การบริหารส่วนตำบลโซ่เป็นผู้ดำเนินการให้มีการเลือกตั้งคณะกรรมการตามวรรคหนึ่งให้แล้วเสร็จภายในสามสิบวันหมู่บ้านใดที่มีคณะกรรมการอยู่ก่อนที่ข้อบัญญัตินี้มีผลใช้บังคับให้คณะกรรมการคงดำรงอยู่ในตำแหน่งต่อไปจนครบวาระสองปีและให้มีการเลือกตั้งคณะกรรมการภายในสามสิบวันนับแต่วันครบกำหนดนั้นให้กรรมการคัดเลือกกันเองให้มีประธานกรรมการหนึ่งคนรองประธานกรรมการหนึ่งคนเหรัญญิกหนึ่งคน และเลขานุการหนึ่งคนโดยให้ประธานกรรมการเป็นผู้แทนของคณะกรรมการให้คณะกรรมการตามวรรคหนึ่งมีอำนาจหน้าที่เกี่ยวกับการดำเนินการกิจการประปาดังนี้(๑) วางระเบียบใช้บังคับในการบริหารกิจการประปาโดยระเบียบดังกล่าวจะมีผลบังคับก็ต่อเมื่อได้รับความเห็นชอบจากองค์การบริหารส่วนตำบลโซ่แล้ว(๒)บริหารกิจการประปาให้เป็นไปตามข้อบังคับให้เกิดความก้าวหน้าและบริการประชาชนได้อย่างทั่วถึงและเพียงพอ(๓) พิจารณาอนุญาตหรืองดจ่ายน้ำให้แก่สมาชิกโดยคำนึงถึงประโยชน์ของกิจการประปาเป็นหลักแต่การงดจ่ายน้ำให้แก่สมาชิกต้องได้รับความเห็นชอบจากองค์การบริหารส่วนตำบลโซ่เว้นแต่กรณีตามข้อ ๔๖(๔)จัดทำรายงานผลการดำเนินงานให้องค์การบริหารส่วนตำบลโซ่ทราบเป็นประจำทุกเดือนและรายงานผลการดำเนินงานให้สมาชิกผู้ใช้น้ำทราบเป็นรายไตรมาส(๕) ควบคุม ดูแล การทำงานของเจ้าหน้าที่ของกิจการประปา(๖) จัดทำโครงการขอรับการสนับสนุนงบประมาณจากองค์การบริหารส่วนตำบลโซ่ในกรณีที่รายได้ของกิจการประปาไม่เพียงพอต่อการดำเนินงานคณะกรรมการอาจแต่งตั้งที่ปรึกษาเพื่อให้คำแนะนำปรึกษาในการบริหารกิจการประปาก็ได้ข้อ ๒๖ บุคคลที่จะได้รับการเลือกตั้งจากสมาชิกผู้ใช้น้ำประปาให้เป็นกรรมการต้องมีคุณสมบัติดังต่อไปนี้(๑) มีสัญชาติไทยและมีอายุไม่ต่ำกว่ายี่สิบปีบริบูรณ์(๒) มีภูมิลำเนาหรือถิ่นที่อยู่เป็นประจำและมีชื่ออยู่ในทะเบียนบ้านในหมู่บ้านหรือชุมชนนั้น ๆ ติดต่อกันมาแล้วไม่น้อยกว่าหนึ่งร้อยแปดสิบวันและเป็นสมาชิกผู้ใช้น้ำของกิจการประปาที่ตนจะดำรงตำแหน่งกรรมการ(๓) เป็นบุคคลที่ประกอบอาชีพสุจริตไม่ประพฤติตนเป็นภัยต่อสังคมข้อ ๒๗ บุคคลที่มีลักษณะดังต่อไปนี้เป็นบุคคลต้องห้ามมิให้มีสิทธิได้รับการเลือกตั้งจากสมาชิกผู้ใช้น้ำประปาให้เป็นกรรมการคือ(๑) เป็นภิกษุ สามเณร นักพรต หรือนักบวช(๒) หูหนวกและเป็นใบ้ซึ่งไม่สามารถอ่านและเขียนหนังสือได้(๓) ติดยาเสพติดให้โทษ(๔) เคยถูกไล่ออก ปลดออก หรือให้ออกจากราชการ หน่วยงานของรัฐหรือรัฐวิสาหกิจเพราะทุจริตต่อหน้าที่หรือถือว่ากระทำการทุจริตและประพฤติมิชอบในวงราชการข้อ ๒๘ กรรมการมีวาระอยู่ในตำแหน่งคราวละสองปีนับแต่วันเลือกตั้งแต่จะดำรงตำแหน่งติดต่อกันเกินสองวาระไม่ได้ข้อ ๒๙ กรรมการพ้นจากตำแหน่งเมื่อ(๑) ถึงคราวออกตามวาระ(๒) ตาย(๓) ลาออกโดยยื่นหนังสือลาออกต่อประธานกรรมการกรณีที่ยังไม่มีประธานกรรมการหรือประธานกรรมการขอลาออกให้ยื่นหนังสือลาออกต่อนายกองค์การบริหารส่วนตำบลโซ่(๔) ไปเสียจากหมู่บ้านหรือชุมชนนั้น(๕) ปรากฏภายหลังว่าขาดคุณสมบัติตามข้อ ๒๖หรือมีลักษณะต้องห้ามตามข้อ ๒๗(๖) ต้องโทษจำคุกฐานกระทำความผิดในคดีอาญายกเว้นการกระทำความผิดลหุโทษหรือกระทำความผิดโดยประมาท(๗) กรณีที่กรรมการว่างลงเกินกว่ากึ่งหนึ่งให้กรรมการที่เหลือพ้นจากตำแหน่งข้อ ๓๐ กรณีกรรมการว่างลงเพราะเหตุอื่นใดนอกจากครบวาระน้อยกว่าหรือเท่ากับกึ่งหนึ่งให้มีการเลือกตั้งกรรมการแทนตำแหน่งที่ว่างภายในสิบห้าวันนับแต่วันที่ตำแหน่งว่างลงและให้ผู้ซึ่งได้รับเลือกแทนนั้นอยู่ในตำแหน่งได้เพียงเท่าวาระที่เหลืออยู่ของผู้ซึ่งตนแทนเว้นแต่กรณีตำแหน่งที่ว่างลงมีวาระที่เหลือไม่ถึงหนึ่งร้อยแปดสิบวันจะไม่จัดให้มีการเลือกตั้งแทนตำแหน่งกรรมการที่ว่างก็ได้ข้อ ๓๑ ในการประชุมคณะกรรมการต้องมีกรรมการเข้าประชุมไม่น้อยกว่ากึ่งหนึ่งจึงจะเป็นองค์ประชุมข้อ ๓๒ มติที่ประชุมให้ถือเสียงข้างมากหากคะแนนเสียงเท่ากันให้ประธานเป็นผู้ชี้ขาดและให้ถือว่าเป็นที่สุดข้อ ๓๓ ในกรณีที่มีการแต่งตั้งที่ปรึกษาคณะกรรมการที่ปรึกษามีสิทธิเข้าร่วมประชุมและมีสิทธิแสดงความคิดเห็นใด ๆ ก็ได้แต่ไม่มีสิทธิออกเสียงลงมติข้อ ๓๔ ให้ประธานกรรมการส่งรายงานการประชุมให้นายกองค์การบริหารส่วนตำบลโซ่ทราบภายในสิบห้าวันนับแต่วันประชุมส่วนที่ ๒การบริหารกิจการประปาหมู่บ้าน ข้อ ๓๕ กิจการประปาหมู่บ้านเป็นทรัพย์สินขององค์การบริหารส่วนตำบลโซ่โดยมอบให้คณะกรรมการดำเนินการบริหารจัดการข้อ ๓๖ ภายใต้บังคับข้อ๒๕ การบริหารกิจการประปาหมู่บ้านให้ดำเนินการให้เป็นไปตามที่คณะกรรมการกำหนดแต่ต้องไม่ขัดหรือแย้งกับข้อบัญญัตินี้ข้อ ๓๗ ให้คณะกรรมการคัดเลือกบุคคลเพื่อให้องค์การบริหารส่วนตำบลโซ่แต่งตั้งให้เป็นเจ้าหน้าที่ของกิจการประปาโดยมีหน้าที่รับผิดชอบดูแลรักษาระบบประปาให้สามารถจ่ายน้ำประปาได้จัดเก็บค่าน้ำจัดทำบัญชี และดำเนินการอื่น ๆ ตามที่คณะกรรมการกำหนดโดยให้ได้รับค่าจ้างตามที่คณะกรรมการกำหนดโดยความเห็นชอบขององค์การบริหารส่วนตำบลโซ่ ทั้งนี้ไม่เกินอัตราที่กำหนดในบัญชีแนบท้ายข้อ ๓๘ การออกระเบียบข้อบังคับของกิจการประปาจะต้องผ่านความเห็นชอบจากสมาชิกผู้ใช้น้ำประปาอย่างน้อยกึ่งหนึ่งของจำนวนสมาชิกผู้ใช้น้ำประปาโดยจะต้องไม่ขัดกับข้อบัญญัตินี้ข้อ ๓๙ การประชุมสมาชิกผู้ใช้น้ำต้องมีสมาชิกเข้าประชุมเกินกว่ากึ่งหนึ่งของจำนวนสมาชิกผู้ใช้น้ำทั้งหมดจึงจะเป็นองค์ประชุมข้อ ๔๐ กรณีที่ส่วนหนึ่งส่วนใดของระบบประปาชำรุดเสียหายให้ถือเป็นหน้าที่ของคณะกรรมการในการซ่อมแซมและบำรุงรักษาเว้นแต่กรณีที่ส่วนหนึ่งส่วนใดของระบบประปาชำรุดเสียหายจนเกินความสามารถของคณะกรรมการในการซ่อมแซมและบำรุงรักษาให้ถือเป็นหน้าที่ขององค์การบริหารส่วนตำบลโซ่ในการพิจารณาซ่อมแซมและบำรุงรักษาให้ระบบประปาสามารถใช้การได้อยู่เสมอข้อ ๔๑ ให้องค์การบริหารส่วนตำบลโซ่บำรุงรักษาแหล่งน้ำดิบของระบบประปาหมู่บ้านให้สะอาดและมีปริมาณน้ำเพียงพอที่จะใช้ผลิตน้ำประปาของกิจการประปาหมู่บ้านอยู่เสมอข้อ ๔๒ ผู้ที่ประสงค์จะใช้น้ำประปาหมู่บ้านจะต้องยื่นความประสงค์ขอใช้น้ำเป็นลายลักษณ์อักษรต่อคณะกรรมการข้อ ๔๓ ค่าธรรมเนียมการขอใช้น้ำ ค่าน้ำ ค่าปรับค่าติดตั้งมาตรวัดน้ำ ให้เป็นไปตามที่คณะกรรมการกำหนดโดยความเห็นชอบขององค์การบริหารส่วนตำบลโซ่ ทั้งนี้ ไม่เกินอัตราที่กำหนดในบัญชีแนบท้ายข้อ ๔๔ การติดตั้งมาตรวัดน้ำต้องติดตั้งไว้ในที่เปิดเผยสามารถตรวจสอบได้หรือห่างจากรั้วไม่เกินหนึ่งเมตรข้อ ๔๕ ผู้ใดที่ทำให้ทรัพย์สินของระบบประปาหมู่บ้านเสียหายผู้นั้นต้องชดใช้ค่าเสียหายให้แก่กิจการประปาหมู่บ้านข้อ ๔๖ ผู้ใดโดยทุจริตเอาน้ำประปาหมู่บ้านไปใช้หรือเปลี่ยนแปลงแก้ไขตัวเลขในมาตรวัดน้ำหรือกระทำการใด ๆก็ตามเพื่อเอาน้ำประปาหมู่บ้านไปใช้ ให้งดจ่ายน้ำทันทีและจะต้องชดใช้ค่าเสียหายให้แก่กิจการประปาหมู่บ้านและให้คณะกรรมการโดยได้รับมอบหมายจากองค์การบริหารส่วนตำบลโซ่พิจารณาแจ้งความดำเนินคดีการดำเนินการของคณะกรรมการตามวรรคหนึ่งให้รวมถึงการดำเนินคดีกับผู้ทำให้ทรัพย์สินของระบบประปาหมู่บ้านเสียหายตามข้อ๔๕ ด้วยข้อ ๔๗ กรณีที่มีการยกเลิกการใช้น้ำหรือโอนให้ผู้อื่นต้องแจ้งให้คณะกรรมการทราบเป็นลายลักษณ์อักษร และได้รับอนุญาตจากคณะกรรมการเสียก่อนจึงสิ้นสุดการเป็นผู้ใช้น้ำมิฉะนั้นจะถือว่ายังเป็นผู้ใช้น้ำอยู่และจะต้องรับผิดชอบจ่ายค่าน้ำตามที่คณะกรรมการหรือผู้ได้รับมอบหมายเรียกเก็บข้อ ๔๘ ระยะเวลาในการเก็บค่าน้ำและระยะเวลาในการค้างชำระค่าน้ำ ให้เป็นไปตามที่คณะกรรมการกำหนด โดยความเห็นชอบขององค์การบริหารส่วนตำบลโซ่ข้อ ๔๙ ระบบประปาหมู่บ้านอาจมีรายได้ดังนี้(๑) เงินค่าน้ำ(๒) เงินค่าธรรมเนียม เงินค่าปรับ(๓) เงินบริจาค(๔) เงินที่ได้รับการอุดหนุนจากองค์การบริหารส่วนตำบลโซ่ข้อ ๕๐ ระบบประปาหมู่บ้านอาจมีรายจ่ายดังนี้(๑) รายจ่ายในการดำเนินการเกี่ยวกับระบบการผลิตน้ำประปาระบบการจ่ายน้ำประปาการบำรุงรักษา ซ่อมแซม และการขยายกิจการประปา(๒) รายจ่ายในการบริหารกิจการประปา เช่น ค่าจ้างเจ้าหน้าที่ ค่าวัสดุอุปกรณ์(๓) ค่าใช้จ่ายอื่น ๆ ได้แก่ ค่าตอบแทนคณะกรรมการโดยความเห็นชอบขององค์การบริหารส่วนตำบลโซ่ทั้งนี้ ไม่เกินอัตราที่กำหนดในบัญชีแนบท้ายข้อ ๕๑ ให้คณะกรรมการหรือผู้ได้รับมอบหมายให้เก็บรักษาเงินของกิจการประปานำรายได้ของกิจการประปาฝากธนาคารในนามของกิจการประปาทั้งจำนวนภายในวันที่มีรายได้ถ้าฝากในวันที่มีรายได้ไม่ทันให้นำฝากธนาคารในวันทำการถัดไปทั้งจำนวนหากมีความจำเป็นจะต้องเก็บรักษาเงินไว้จ่ายในกรณีเร่งด่วนให้เป็นไปตามที่คณะกรรมการกำหนดโดยความเห็นชอบขององค์การบริหารส่วนตำบลโซ่ในกรณีท้องที่ใดไม่มีธนาคารในพื้นที่ให้นำรายได้ดังกล่าวฝากคณะกรรมการเก็บรักษาเงินขององค์การบริหารส่วนตำบลโซ่ข้อ ๕๒ ให้คณะกรรมการกำหนดตัวบุคคลในคณะกรรมการเป็นผู้มีอำนาจเบิกจ่ายเงินของกิจการประปาหมู่บ้านจำนวนไม่น้อยกว่าสองคนข้อ ๕๓ การเบิกเงินของกิจการประปาหมู่บ้านต้องลงลายมือชื่อในการเบิกจ่ายเงินอย่างน้อยสองคนของผู้มีอำนาจเบิกจ่ายข้อ ๕๔ ให้คณะกรรมการจัดทำบัญชีของกิจการประปาหมู่บ้านตามรูปแบบที่องค์การบริหารส่วนตำบลโซ่กำหนดและให้องค์การบริหารส่วนตำบลโซ่ตรวจสอบการเงินและบัญชีในระยะเวลาตามที่เห็นสมควรหากพบข้อบกพร่องให้แจ้งคณะกรรมการดำเนินการแก้ไขให้ถูกต้องข้อ ๕๕ ให้คณะกรรมการจัดทำบัญชีรายได้และรายจ่ายของกิจการประปาหมู่บ้านรายงานให้นายกองค์การบริหารส่วนตำบลโซ่ทราบอย่างน้อยเดือนละหนึ่งครั้งบทเฉพาะกาล ข้อ ๕๖ ในกรณีระเบียบของกิจการประปาหมู่บ้านใดที่ใช้บังคับอยู่แล้วไม่ขัดหรือแย้งกับข้อบัญญัตินี้ให้ใช้ระเบียบของกิจการประปาหมู่บ้านนั้นต่อไปหากระเบียบกิจการประปาหมู่บ้านใดขัดหรือแย้งกับข้อบัญญัตินี้ให้แก้ไขระเบียบดังกล่าวภายในเก้าสิบวันนับแต่วันที่ข้อบัญญัตินี้มีผลใช้บังคับประกาศ ณ วันที่ ๑๔ มีนาคม พ.ศ. ๒๕๕๗สมชัย บุตรโคตรนายกองค์การบริหารส่วนตำบลโซ่[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลโซ่เรื่อง การบริหารกิจการประปาองค์การบริหารส่วนตำบลโซ่และการบำรุงรักษาระบบประปาหมู่บ้านพ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๗ กรกฎาคม ๒๕๕๘นุสรา/ผู้ตรวจ๑๔ กรกฎาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๕๓ ง/หน้า ๑๗/๓ กรกฎาคม ๒๕๕๘